Document ID: 31986D0323

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Ιουνίου 1986
για την έγκριση τροποποίησης στο πρόγραμμα που αφορά τον τομέα της μεταποίησης του βοείου κρέατος στη Δανία σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στη δανική γλώσσα είναι το μόνο αυθεντικό)
(86/323/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία με τον κανονισμό (ΕΟΚ) αριθ. 3827/85 (2), και ιδίως το άρθρο 5,
Εκτιμώντας:
ότι η δανική κυβέρνηση ανακοίνωσε, στις 11 Οκτωβρίου 1985, τροποποίηση του προγράμματος που αφορά τον τομέα της μεταποίησης του βοείου κρέατος στη Δανία, που εγκρίθηκε με την απόφαση 80/670/ΕΟΚ της Επιτροπής (3)·
ότι η τροποποίηση αυτή περιλαμβάνει επίσης τους στόχους του αρχικού προγράμματος για την περαιτέρω επέκταση και εξειδίκευση του τομέα της μεταποίησης του κρέατος και τον εκσυγχρονισμό και ορθολογική οργάνωση του δυναμικού σφαγής των βοοειδών, με σκοπό τη βελτίωση των τεχνικών μεταποίησης και εμπορίας και, ως εκ τούτου, τη βελτίωση της ποιότητας και ποσότητας των μεταποιημένων προϊόντων που τίθενται στο εμπόριο· ότι αποτελεί, ως εκ τούτου, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι τα προγράμματα για την εγκατάσταση ψυκτικών χώρων και αποθηκών με ψυκτικά μηχανήματα μπορούν να χρηματοδοτηθούν μόνο εάν οι εγκαταστάσεις αυτές συνδέονται με τις εγκαταστάσεις μεταποίησης ή εμπορίας·
ότι η τροποποίηση περιλαμβάνει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι είναι δυνατόν να επιτευχθούν στον τομέα της μεταποίησης του βοείου κρέατος στη Δανία οι στόχοι που τίθενται στο άρθρο 1 του κανονισμού αυτού· ότι η προβλεπόμενη προθεσμία που απαιτείται για την εφαρμογή της τροποποίησης δεν υπερβαίνει το χρονικό διάστημα που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η τροποποίηση του προγράμματος που αφορά τον τομέα της μεταποίησης του βοείου κρέατος στη Δανία, που ανακοινώθηκε από τη δανική κυβερνηση στι 11 Οκτωβρίου 1985, εγκρίνεται όσον αφορά την επέκταση και περαιτέρω εξειδίκευση του τομέα της μεταποίησης του κρρέατος και τον εκσυγχρονισμό και ορθολογική οργάνωση του δυναμικού σφαγής με τους όρους που αναφέρθηκαν παραπάνω.
Άρθρο 2
Η παρούσα απόφαση απευθύνεται στο Βασίλειο της Δανίας.
Βρυξέλλες, 23 Ιουνίου 1986.

Labels: 4
17
18